Jabarkan Pengarah dari Dahaga (filem) dalam bahasa melayu

Filem Dahaga diarah oleh pengarah Omar Rojik pada 1966.

Kamal dan Safiah hidup bahagia sebagai suami isteri. Namun begitu Safiah meninggal dunia ketika melahirkan anak perempuannya Noraini. Kamal membesarkan Noraini seorang diri dan dibantu oleh Bidin dan Buntat. Noraini sering di ejek oleh Atan anak jirannya kerana tidak mempunyai ibu. Noraini sering bertanya kepada ayahnya di manakah ibunya berada kerana Noraini sangat merindui ibunya.

Pada suatu malam, Noraini yang bersedih telah pergi menziarah kubur arwah ibunya. Di situ Noraini telah berjumpa dengan Anum dan menganggap Anum sebagai ibunya. Anum meminta Noraini pulang ke rumah kerana sudah lewat malam tetapi Noraini menolak. Oleh itu, Anum terpaksa membawa Noraini pulang ke rumahnya. Anum tinggal bersama ayahnya yang buta dan adiknya Mariam.

Kamal, Bidin dan Buntat mencari Noraini setelah menyedari kehilangannya. Di kawasan perkuburan itu mereka bertemu dengan Anum. Alangkah terkejutnya mereka kerana wajah Anum seiras dengan wajah Safiah. Anum membawa mereka berjumpa Noraini di rumahnya.